Քաղաքացիական պայմանագիր կուսակցությունում թեժ քննարկումներ են ծավալվել արտահերթ ընտրություններին մասնակցելու ֆորմատի եւ մարտավարության հարցում: Կառավարության բազմաթիվ անդամներ դեմ են եղել ռեյտինգային ընտրակարգով առաջադրվել, նրանք հիմնավորել են, որ վերջին վեց ամսում կուսակցական ակտիվ աշխատանքներ ծավալելու փոխարեն իրենք աշխատանքներ են իրականացրել գործադիրում եւ ընտրություններին կարող են անհամեմատ պայմաններում հայտնվել ու կանգնել փաստի առաջ: Նրանք առաջարկել են մինչեւ ընտրությունները որոշել՝ ովքեր են գնալու խորհրդարան, ովքեր են մնալու գործադիրում եւ այդ սկզբունքով էլ կազմել ընտրացուցակները: Նիկոլ Փաշինյանը պնդել է, որ առանց բացառության բոլորը պետք է առաջադրվեն ռեյտինգային ընտրակարգով, քանի որ այդպես է հնարավոր թիմին հնարավորինս շատ ձայն բերել: Թիմում հասկացել են, որ իրենց գործը լուրջ է ու շեֆը ընտրություններից հետո իրենց ստացած ձայներով է որոշելու , թե ով ինչի է արժանի: